*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_2021**

**Chișinău**

**Cu privire la modificarea Hotărârii Guvernului nr.1231/2018 pentru**

 **punerea în aplicare a prevederilor Legii nr.270/2018 privind sistemul**

 **unitar de salarizare în sectorul bugetar**

Guvernul **HOTĂRĂŞTE**:

**1.** Hotărârea Guvernului nr.1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar (Monitorul Oficial al Republicii Moldova, 2018, nr. 480-485, art. 1310), cu modificările ulterioare, se modifică după cum urmează: 1) anexa nr.4 la punctul 71

a) sintagma „- ofițerilor de informație și securitate din cadrul Detașamentului cu Destinație Specială „Alfa”” se completează cu sintagma „și Centrului Antiterorist”;

b) la final se completează cu propoziția cu următorul cuprins:

„- funcționarilor publici cu statut special din cadrul Serviciului Prevenirea și Combaterea Spălării Banilor.”

2) anexa nr.6

a) punctul 4 va avea următorul cuprins:

„4. În cazul în care, pentru unii salariați din unitățile bugetare, prin aplicarea Legii nr.270/2018 privind sistemul unitar de salarizare în sectorul bugetar, salariul lunar calculat pentru o funcție cu durata normală a timpului de muncă este mai mic de 3500 de lei, aceștia vor beneficia de plăti compensatorii.”;

b) punctul 5 va avea următorul cuprins:

„ 5. Plata compensatorie se determină ca diferență dintre suma de 3500 lei și salariul lunar calculat în condițiile Legii nr.270/2018 privind sistemul unitar de salarizare în sectorul bugetar și se recalculează proporțional timpului efectiv lucrat.”

**2.** Prezenta hotărâre intră în vigoare la data de 1 septembrie 2022, iar plățile compensatorii prevăzute la punctul 1. subpunctul 2) se vor calcula începând cu data de 1 mai 2022.

**PRIM-MINISTRU**

**Contrasemnează:**

Ministrul finanțelor

 Ministrul justiției